b'\n_START_ARTICLE_\nComunitatea Statelor Independente\n_START_SECTION_\nFormarea CSI\n_START_PARAGRAPH_\nCSI a fost \xc3\xaenfiin\xc8\x9bat de conducerile Republicii Sovietice Federative Socialiste Ruse, Belarusiei \xc8\x99i Ucrainei, prin semnarea, pe 8 decembrie 1991, \xc3\xaen Viskuli (P\xc4\x83durea Bia\xc5\x82owie\xc5\xbca), Acordul privind \xc3\xaenfiin\xc8\x9barea Comunit\xc4\x83\xc8\x9bii Statelor Independente" (cunoscut ca Acordurile de la Belaveja)._NEWLINE_Cei 11 membri fondatori ai CSI sunt: Armenia, Azerbaidjan, Belarus, Kazahstan, K\xc3\xa2rg\xc3\xa2zstan, Republica Moldova, Rusia, Tadjikistan, Turkmenistan, Ucraina \xc8\x99i Uzbekistan. \xc3\x8en decembrie 1993 s-a al\xc4\x83turat \xc8\x99i Georgia, \xc3\xaen circumstan\xc8\x9be controversate, \xc3\xaen urma unui r\xc4\x83zboi civil \xc3\xaen care trupele ruse\xc8\x99ti au intervenit de partea guvernului lui \xc8\x98evardnadze. \xc3\x8en urma evenimentelor din august 2008, c\xc3\xa2nd trupele ruse\xc8\x99ti au intervenit din nou \xc3\xaen Georgia, pentru sus\xc8\x9binerea regimurilor separatiste sud-osetine \xc8\x99i abhaze, parlamentul georgian a votat \xc3\xaen unanimitate retragerea Georgiei din CSI, pe data de 14 august 2008. Ca urmare a anex\xc4\x83rii Crimeii de c\xc4\x83tre Rusia, Ucraina s-a retras din CSI \xc3\xaen 2014._NEWLINE_Georgia, Ucraina, Azerbaidjan \xc8\x99i Republica Moldova au fondat GUAM \xc3\xaen 1997, ca o organiza\xc8\x9bie care \xc3\xaencearc\xc4\x83 s\xc4\x83 \xc3\xaempiedice influen\xc8\x9ba ruseasc\xc4\x83 \xc3\xaen fostele republici sovietice. \xc3\x8en 1999, Uzbekistanul a aderat la organiza\xc8\x9bie, \xc3\xaens\xc4\x83 pe 5 mai 2005, a anun\xc8\x9bat pre\xc8\x99edin\xc8\x9bia \xc3\xaen exerci\xc8\x9biu (la acel moment moldovean\xc4\x83) c\xc4\x83 se retrage din organiza\xc8\x9bie.\n_START_SECTION_\nPoten\xc8\x9bialul economic al CSI\n_START_PARAGRAPH_\nCSI \xc3\xaempreun\xc4\x83 cu China \xc8\x99i SUA de\xc8\x9bin 80% din rezervele de c\xc4\x83rbuni ale planetei. CSI se \xc3\xaenscrie \xc3\xaentre cele mai mari produc\xc4\x83toare de c\xc4\x83rbuni din lume, de\xc8\x9bin\xc3\xa2nd totodat\xc4\x83, intre 1/3 \xc8\x99i 2/3 din rezervele mondiale certe \xc8\x99i probabile, din care 90% sunt localizate \xc3\xaen partea asiatic\xc4\x83. Produc\xc8\x9bia a crescut de la 66 milioane de tone \xc3\xaen 1940 la 260 de milioane tone \xc3\xaen 1950, pentru ca \xc3\xaen anul 1991 s\xc4\x83 ating\xc4\x83 700 de milioane de tone (70% c\xc4\x83rbune superior), urm\xc3\xa2nd apoi o u\xc8\x99oar\xc4\x83 sc\xc4\x83dere (650 de milioane tone \xc3\xaen 1992, circa 500 de milioane de tone \xc3\xaen 1996 \xc8\x99i circa 443 de milioane de tone \xc3\xaen 2000), dar men\xc8\x9bin\xc3\xa2ndu-se ca al treilea produc\xc4\x83tor mondial.'